  Майя Бывальцева Выль дышетскон арлы школаосы анай кылъя учебникъёсты басьтыны Удмуртиын 3 миллион манетлэсь трос коньдон висъязы. Со сярысь улосвыл тӧро дорын ортчем аппарат кенешонын элькунысь дышетонъя но тодосъя министр Светлана Болотникова ивортӥз. Анай кылын литературая но анай кылъя учебникъёслы 3 миллион 300 сюрс манет быдтэмын. Со удмурт, пор но бигер кылъёс Светлана Болотникова, Удмуртиысь дышетонъя но тодосъя министрОглом учебникъёс басьтыны таяз арын 122 миллион манет висъязы. Со 500 сюрс 244 книга. Со пӧлын ляб тазалыко пиналъёслы чакламъёсыз. Светлана Болтниковалэн кылъёсызъя, соослы книгаос кемалась ӧз басьялэ ни. Туэ ляб кылӥсь, кылӥсьтэм но азинсконазы кылись пиналъёслы учебникъёс басьтозы. Озьы ик выль 4-тӥ но 9-тӥ классъёслы выль куронъёсъя (стандартъёсъя) учебникъёс басьтозы. Тодэ вайытом, Удмуртиысь дышетонъя но тодосъя министерствоын верамзыя, анай кылэз тодмет чотын дышетӥсьёслэн лыдзы элькунын йылӥз. 2019-тӥ арын Удмуртиын парта сьӧры 185 сюрс пиналъёс пуксёзы. Нырысетӥ классэ 23 сюрс пала нылъёс но пиос мынозы, со пӧлысь 10 сюрслэсь уноез - Ижкарын Тегъёс: Дышетон Ижкар Удмуртия удмурткыл коньдон Дышетонъянотодосъяминистерство СветланаБолотникова учебникъёс  